**Bátaszékért Marketing Nonprofit Kft.**

A 2017-es év legfőbb feladata a 2016-ban meghatározott működési keretek és ütemterv figyelembe vételével a városmarketing, a kommunikáció, a turisztikai feladatok és a közművelődési feladatok összehangolása, a gördülékeny feladatellátás, a lehetőségek figyelembe vételével a fenti programterületek folyamatos fejlesztése volt.

Feladatok:

* Marketing stratégia kidolgozása – a stratégia 3-5 évre meghatározza azokat az irányvonalakat, melyek a település kommunikációját és a városmarketinget jellemezni fogják az elkövetkezendő években. Megtörtént az alapelvek, üzenetek, célok, kommunikációs irányvonalak meghatározása.
* Személyi feltételek biztosítása. A 2016-os évhez képest a Bátaszékért Marketing NKft. munkavállalóinak létszámát két fővel bővítettük, valamint alternatív lehetőségeknek köszönhetően további 3 főt vontunk be a közművelődési feladatok ellátásába.
* A közművelődési feladatok ellátása. Városi rendezvényszervezés.
* A Turisztikai Információs Pont működtetése, a helyi termelők bemutatkozási lehetőségeinek bővítése.
* A médiakapcsolatok szervezése, a városi kommunikáció lebonyolítása.
* Információs anyagok összeállítása, kivitelezése, ajándéktárgyak, promóciós anyagok gyártatása.
* Cikádor újság szerkesztése és kivitelezése, valamint terjesztése, a kialakított szolgáltatási csomagok bevezetése, értékesítése.
* A társaság arculatának, információs felületeinek terveztetése és kiviteleztetése, valamint ezek összehangolása a város médiafelületeivel, arculatával.
* Pályázatfigyelés és pályázatírás.

A megvalósult programok:

* 2017. január 28. Városi farsang , Petőfi Sándor Művelődési Ház
* 2017.március 8. Nőnap, Petőfi Sándor Művelődési Ház
* 2017. március 11. Lány- és asszonybál, Petőfi Sándor Művelődési Ház
* 2017. március 25. Pilvax Kávéház - városi ünnepség, Petőfi Sándor Művelődési Ház
* 2017. április 5. Magyar Hollywood Túra - Zádor Jenő Emléknap, Petőfi Sándor Művelődési Ház
* 2017. április 8. Virágvasárnapi Passió, templom
* 2017. április 8. Roma Világnap, Petőfi Sándor Művelődési Ház
* 2017. április 8-9. Besigheim - 25 éves testvérvárosi kapcsolat, Besigheim
* 2017. április 11. VersVáros - költészet napja, romkert
* 2017.április 22. Molyhos Piknik - Föld Napja, Orbán kápolna
* 2017. április 29. TeSzedd! - Várostakarítás, Bátaszék közterülete
* 2017. május 1. Városi Majális, piactér
* 2017. május 25 Orbán nap, Orbán kápolna
* 2017. május 28. Városi gyereknap, Besigheim játszótér
* 2017. június 1. Pedagógus nap, Petőfi Sándor Művelődési Ház
* 2017. június 2. Nemzeti Bor Maraton, piactér
* 2017.június 4. Pünkösdi rétes- és kézműves sör fesztivál, piactér
* 2017. június 24. Múzeumok éjszakája, Tájház
* 2017. június 30-július 1. Város napja, piactér
* 2017. július-augusztus Táncolj velünk! - népcsoportok utcafesztiválja, Árpád utca
* 2017. augusztus 20. Szent István ünnep, templom
* 2017. szeptember 8-10. II. Bátaszéki Bornapok, piactér
* 2017. október 1. Idősek Világnapja, Petőfi Sándor Művelődési Ház
* 2017. október 23. Városi ünnepség, Petőfi Sándor Művelődési Ház
* 2017. október 29. Rajzfilm ünnep, Petőfi Sándor Művelődési Ház
* 2017. november 3-4. Királyi Gasztronómiai Est, tornacsarnok
* 2017. december 1. 70 éven felüliek karácsonyváró ünnepe, tornacsarnok
* 2017. december 8. Városi Advent, romkert
* 2017. december 16. Karácsonyi hangverseny, templom
* 2017. december 20. Fiatalok a városért, Városháza

**Tájház**

A Bátaszéki Tájház 2017-től a ház megtekintéséért, tárlatvezetésért ellenszolgáltatásként belépőjegyet szed. Felnőtt jegy 700 Ft + ÁFA, a gyerek és nyugdíjas jegy 350 Ft + ÁFA-ba kerül. A 15 fő feletti csoportos jegy 10.000 Ft + ÁFA. Oktatási intézményeknek oktatás céljából továbbra is ingyenes a tájház megtekintése.

2017-től a tájház számos programot és lehetőséget kínál a látogatóinak. Ilyen programjaink a borkóstolás és a drámapedagógia foglalkozás, illetve egy komplex nap kínálata nyugdíjasoknak, osztályoknak kirándulásra. A templom, romkert, tájház, az értéktár kiállítás és a molyhos tölgy megtekintése egész napos programot kínál az idelátogatóknak. A foglalkozásokat, programokat korosztályoknak megfelelően, igény szerint alakítjuk ki. 2017-ben többször is volt igény ezekre a programokra, nemcsak helyi szinten. Számos látogatója volt a háznak az ország minden területéről. Nyugdíjas klubok, osztálykirándulások, óvodás kirándulások, valamint hon- és népismereti órák kedvelt helyszíne a Bátaszéki Tájház.

**Turisztikai Információs Pont**

A turisztika fejlődését támogató szemlélet Bátaszéken ezzel a kis üzlettel kezdett meghonosodni a településünkön. A boltban a bátaszéki logóval emblémázott ajándéktárgyak árusítása mellett (amelyeket elsősorban az ide érkező turistáknak és vendégeknek ajánljuk) a helyi termelők és termékeik megmutatása az egyik fontos cél. A velük együtt elindult közös munka, amelyik később egy közös bátaszéki brand-dé alakulhat majd, a városmarketing fontos irányelve. A 2017-es esztendőben új feladatot vállalt a Bátaszékért Marketing Nonprofit Kft. azzal, hogy helyi és helyközi buszbérleteket is árusít. A hónapról-hónapra egyre jobban megismert új szolgáltatás hozta magával az üzletben árusított termékek nagyobb forgalmát is. Ennek köszönhetően lehetőség van újabb termékekkel bővíteni a már meglévő árukészletet. A Turisztikai Információs Pontban naponta 9:00-12:00 és 14:00-16:00 óra között, illetve szombaton 8:00-11:00 óráig nyitva tartó üzletben Bátaszék turisztikai látnivalóival, aktuális programokkal kapcsolatban is felvilágosítást kaphatnak a betérők. A város számos nagyobb rendezvényén rendkívüli nyitvatartással álltunk az ügyfelek rendelkezésére.

**Cikádor újság**

A 2017-es esztendőben a Cikádor újság megújult külsővel, színesebb oldalakkal és tartalommal tudott megjelenni. A településünkön 2600 példányban megjelenő havi újság 11 példányban jelent meg tavaly, amely tartalmazott egy ünnepi különszámot is Bátaszék 875 éves évfordulója alkalmából. Az újság szerkesztését a Bátaszékért Marketing Nonprofit Kft. végzi felelős kiadóként. A kiadvány számos közérdekű információn kívül programokat is tartalmaz, valamint közéleti, egészségügyi és sporttal kapcsolatos információkat, amelyek közvetlenül érintik a településen élőket. Az újság megjelenéséhez jól működő információs háló működik. Egyre többen és szívesebben írnak az újság hasábjaira, amely azt is jelzi, hogy még mindig igény van az írott sajtóra. A példányszám minden családhoz ingyen jut el a helyi postahivatal segítségével és a Bátaszék Város Önkormányzata jóvoltából.

**Webes elérhetőségek**

* [**http://www.bataszek.hu**](http://www.bataszek.hu)
* [**https://bataszekiprogramok.hu**](https://bataszekiprogramok.hu)
* [**https://www.facebook.com/bataszekert.hu/**](https://www.facebook.com/bataszekert.hu/)
* [**https://www.facebook.com/bataszekvaros/**](https://www.facebook.com/bataszekvaros/)